1 Samuël 1:12,13 Hanna het vir die HERE beloof dat as sy ’n seuntjie kry daardie kind sy hele lewe in diens van Hom sal staan. Sy hare sal dan nooit afgesny word nie. Hanna belowe die HERE dat haar seun dan lewenslank ’n Nasireër sal wees. Sien Num 6:4,5. Hierdie belofte beteken ook dat haar seun nooit alkoholiese drank sal drink nie. Haar seun sal altyd heeltemal bewus in die lewe staan.Hanna bid lank en stil om hierdie seun. Sy wy haar in gebed aan die HERE. Eli die hoëpriester sien Hanna wat so lank bid. Hy sien hoe haar lippe beweeg maar uit haar mond kom geen geluid nie. Eli begin dink dat hierdie vrou dronk is. Dronk wees en in die HERE se huis wees pas nie by mekaar nie. Wie in die tabernakel diens doen was dit nie toegestaan om wyn of drank te drink nie. ’n Priester of Leviet en ook elke andere Israëliet moes heeltemal bewus by die HERE in Sy huis kom. Lev 10:9,10 Buite die heiligdom was dit toegestaan om te drink maar dronk word was en is in die HERE se oë sonde. Dit was in daardie tyd baie spesiaal. In die godsdienste buite Israël was dit juis goed om in die heiligdom dronk te wees. Dan het ’n mens in ekstase geraak en dit was ’n bewys dat jy in kontak met die gode staan. Dan sou jy tot ’n hoër vlak van jou lewe gekom het. Die HERE wys ’n ander pad: “Moenie dronk word van wyn nie – daarin is losbandigheid; maar word met die Gees vervul.” Ef 5:18